section_heading: Politička karijera
paragraph_text: U politički se život Osječko-baranjske županije uključio 1995. godine kada je izabran za člana Poglavarstva Osječko-baranjske županije kao nestranačka osoba, a članom HDZ-a postaje 1997. godine. Na lokalnim izborima za Grad Osijek 2001. izabran je za vijećnika Gradskog vijeća. 22. prosinca 2003. godine ulazi u Hrvatski sabor s liste HDZ-a, mandat mu je završio 11. siječnja 2008. godine.<ref>[http://www.sabor.hr/Default.aspx?sec=206 Zastupnici 5. saziva Hrvatskoga sabora], sabor.hr, pristupljeno 23. srpnja 2016. Na lokalnim i područnim izborima 2009. godine izabran je za župana Osječko-baranjske županije.<ref>Osječko-baranjska županija: Župan, obz.hr, pristupljeno 23. srpnja 2016.